Jabarkan Kerjaya dari Jason Behr dalam bahasa melayu

Setelah Sherman Oaks, Behr pernah terbabit sebagai jemputan di dalam beberapa rancangan siri (Step by Step, The Profiler, 7th Heaven, Buffy the Vampire Slayer, JAG). Beliau terbabit dalam siri keluaran ABC, Push, tetapi rancangan tersebut gagal dan hanya mampu bertahan untuk masa yang singkat. Kemudia beliau memegang watak sebagai Chris Wolfe menerusi siri terbitan The WB, Dawson's Creek. Sewaktu pengambaran di North Carolina, Jason telah membaca skrip Roswell High—yang kemudian ditukar menjadi Roswell— dan kemudian beliau bersetuju memegang watak sebagai jelmaan makhluk asing, Max Evans. Roswell telah berjaya di tangan The WB untuk dua musim penyiaran sebelum berpindah ke UPN untuk musim ketiga dan terakhir.

Sejak Roswell, Behr telah berlakon di dalam beberapa filem bebeas seperti: Unsu Lee's "Happily, Even After" ; Jefery Levy's Man of God, dan Rebecca Cook's Shooting Livien, yang telah dipakejkan dalam bentuk DVD. Pada 2001 beliau memainkan peranan sebagai Dennis Buggit menerusi filem Lasse Hallstrom "The Shipping News" bersama Kevin Spacey, Judi Dench, Julianne Moore, dan Cate Blanchett. Beliau juga pernah terbabit bersama Sarah Michelle Gellar menerusi The Grudge. Beliau turut terbabit di dalam D-War dan filem Skinwalkers, yang kebanyakan lokasi pengambaraan tertumpu di Toronto.

Pada Ogos 2006 majalah Variety telah melaporkan bahawa Behr akan terbabit dalam filem bergenre seram The Tattooist. Filem ini akan diarah oleh Peter Burger   Filem ini bermula di Auckland, New Zealand, pada September 2006, dan tamat pada awal November 2006. Akan dilancarkan pada Ogos-September 2007.